З прывітальным слове старшыня райвыканкама Ігар Кузняцоў адзначыў важнасць работы канкурсантаў, у якой патрэбны вопыт, веды, старанне і адказнасць. Калі асемяненне кароў і цялушак няякаснае, не будзе ацёлаў, а значыць, знізіцца вытворчасць жывёлагадоўчай прадукцыі, у тым ліку і малака, якое дае значны даход на працягу года. Таму тэхнікі-асемянатары—самыя важныя і каштоўныя спецыялісты ў гаспадарках. Кіраўнік раёна падзякаваў работнікам рэдкай прафесіі за работу і пажадаў перамогі не толькі ў конкурсе, але і на працоўных месцах.